VEGA præsenterer **TV-aktuelle Rasmus Nøhr klar til at præsentere eftertænksomme sange i VEGA***Den danske pop-troubadour Rasmus Nøhr er ikke alene aktuel som holdkaptajn i TV2s underholdningsprogram ”Lyden af lørdag”, men også med koncerter, hvor han præsenterer de modne og mere alvorlige sange fra hans seneste album* Retursekund*. Den 30. april kan han opleves i Store VEGA.*

**Smukke hverdags observationer**
De store følelser har altid fået afløb i [Rasmus Nøhrs](https://www.facebook.com/pages/Rasmus-N%C3%B8hr-official-website/184362524965926) fine tekster og efter et kærestebrud blev titelsangen til hans seneste album, *Retursekund*, skrevet. Titelsangen handler om, da Nøhr mødte sin eks-kæreste og det unikke i små hverdagsøjeblikke. For hvis sangskriveren kunne, ville han opleve øjeblikket, hvor de to mødtes, igen.

De nye, mere modne sange tager Rasmus Nøhr nu med sig på en forårsturné, der også rammer Store VEGA. Selvom det er en mere alvorlig Nøhr, man fornemmer på *Retursekund*, er det friske og fremadrettede stadig fokus for hans melodier. Der er bare også blevet plads til eftertænksomheden som på ”[Verdens Bedste Sammen](Rasmus%20N%C3%B8hr%20%E2%80%93%20Verdens%20Bedste%20Sammen)” og anden singlen ”Tror du vi ku’ ”.

**Holdkaptajn og landevejsmusiker**

Rasmus Nøhr er aktuel som holdkaptajn i TV2s underholdningsprogram ”[Lyden af lørdag](https://www.facebook.com/LydenafLordag)”, hvor hans musikalske talent og umiddelbare charme ikke er til at tage fejl af. Men selvom Rasmus Nøhr hygger sig gevaldigt i fjernsynsmæssig prime time, kan han ikke holdes fra turnelivet på landevejene.

Her får trubaduren lov til at møde og komme helt tæt på sit publikum, hvor der bliver altid fortalt små, finurlige anekdoter som efterlader publikum eftertænksomme, med et smil på læben og i højt humør.

**Fakta om koncerten**
Rasmus Nøhr (DK)
Onsdag den 30. april kl. 20
Store VEGA, Enghavevej 40, 1674 Kbh. V

200 kr. + gebyr

Billetsalg via VEGAs hjemmeside og Billetnet.
Læs mere om koncerten på http://vega.dk/arrangementer/rasmus-nhr-13690.html.

*For yderligere oplysninger kontakt venligst*
Bettina Balle
PR-ansvarlig, VEGA

bb@vega.dk - 3326 0959